section_heading: Testiranja
paragraph_text: Na testiranjima je sudjelovao 21 vozač, a Max Verstappen u Red Bull-Hondi je odvezao najbrže vrijeme na prvom danu - 1 minutu i 30,674 sekundi. Lando Norris je poslijepodne preuzeo McLaren MCL35M od Daniel Ricciarda koji je bio najbrži u prvom dijelu dana i postavio drugo najbrže vrijeme, dvije desetinke iza Verstappena na istim C3 gumama. Esteban Ocon je cijeli dan bio za upravljačem Alpinea A521 i u posljednjem satu postavio treće najbrže vrijeme na C4 Pirellijevim gumama uz 129 krugova. Lance Stroll je poslijepodne preuzeo Aston Martin od Sebastiana Vettela i završio četvrti najbrži unatoč manjem problemu s elektrikom, a Carlos Sainz je odradio prvi službeni test kao Ferrarijev vozač i završio peti na C3 gumama, 1,2 sekunde iza Verstappena. Lewis Hamilton je bio tek deseti za Mercedes koji je prvog dana odvozio samo 48 krugova u osam sati, dok je njegov momčadski kolega Valtteri Bottas zbog kvara mjenjača odvozio samo šest krugova. Za Williams je prvog dana testirao Roy Nissany, DAMS-ov vozač Formule 2. U poslijepodnevni dijelu prvoga dana testa, vjetar je pojačao i nanio puno pijeska na stazu, a uvjeti su bili izuzetno skliski uz lošu vidljivost.<ref>Verstappen najbrži na prvom danu testiranja u Bahrainu MAX F1 Objavljeno 12. ožujka 2021. Pristupljeno 26. ožujka 2021.<ref>Day 1 Highlights | 2021 Pre-Season Testing YouTube Objavljeno 12. ožujka 2021. Pristupljeno 26. ožujka 2021.